Správa zo zahraničnej pracovnej cesty

1.  Účastníci ZPC:

Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka
Mgr. Eva Vašková, CVTI SR, Lamačská cesta 8/A, 811 04 Bratislava, PR manažérka

2.  Zahraničná pracovná cesta:

Účasť na úvodnom podujatí k virtuálnym laboratóriám realizovanom v rámci projektu SmartNet – Interregionálna sieť technologických centier realizovaného v rámci Programu cezhraničnej spolupráce SR-Rakúsko, pod názvom Neue Ideen – Neue Partner – Neues Wachstum.

Miesto: Industriellenvereinigung, Schwarzenbergplatz 4, 1030 Viedeň, Rakúsko

3.  Rámcový program pobytu:

07.11.2013 odchod do Viedne z CVTI SR o 13.30 hod. 

07.11.2013 odchod z Viedne do Bratislavy o 20.00 hod.

PROGRAM PODUJATIA

Posilnenie konkurencieschopnosti rakúskej ekonomiky
IV NÖ
Inovácie v podnikoch a ich financovanie
Industriellenvereinigung
SmartNet: Popredné technológie ako jadrá budúceho výskumu
Industriellenvereinigung
Slovensko – ideálne miesto pre kooperáciu s priemyslom a shared services
SARIO
Otvorené inovácie – nové formy inovačných procesov
Siemens AG
Smart Innovation Labs – nová cesta pre inovácie v high-tech podnikoch
Industriellenvereinigung
Inovácie vznikajú v sieťach, sofistikované analytické metódy nám ukážu kde
Techmeter GmbH 
Inovácia 2.0 – Modely, metódy a empirické skúsenosti
ESCE GmbH
“Ready 4 Growth?” – od materskej organizácie k globálnym shared service centrám
InPro Agentur für internationale Projekte
Ako dostať fúzie a akvizície v CEE úspešne do pohybu
IPPO GmbH

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na kick off podujatí k virtuálnym laboratóriám pod názvom SmartNet: Neue Ideen – Neue Partner – Neues Wachstum v rámci projektu SmartNet, financovaného z programu Cezhraničnej spolupráce Slovenská republika - Rakúsko. 
Predmetom rokovania bolo predstavenie virtuálnych laboratórií zameraných na nosné výskumné témy v rakúsko-slovenskej spolupráci, na pomedzí aktuálneho hospodárskeho stavu, situácie vo vede, výskume a inovácií v Rakúsku. Virtuálne laboratóriá sa venujú týmto výskumným problematikám: materiálová efektívnosť, baliace technológie v potravinárstve, izotopová analýza, spájacie technológie, RTM technológie.
Na podujatie bola prizvaná odborná verejnosť, pozostávajúca zo zástupcov firiem združených v Zväze rakúskeho priemyslu (Industriellenvereinigung), partnerskej organizácie projektu Smartnet.

5.  Odporúčané závery:

Podpora zriaďovaných Smart Labs, ich propagácia na slovenskej strane, predovšetkým medzi priemyselne orientovanými podnikmi. Definovanie výskumných problémov v rámci jednotlivých laboratórií, identifikácia expertov za jednotlivé skúmané oblasti.

6.   Prehľad prinesenej dokumentácie a miesto jej uloženia

Dokumenty a poznámky zo stretnutia sú k dispozícii u účastníkov ZPC.

7. Osobitne vyhodnotený očakávaný prínos ZPC

Virtuálne laboratóriá sa stretli na rakúskej strane s veľkým pochopením zo strany významných, technologicky a inovatívne orientovaných podnikov združených vo Zväze rakúskeho priemyslu. Prínosom taktiež bolo predstavenie foriem spolupráce týchto podnikov so slovenskými podnikmi, prostredníctvom hospodársky orientovanej podpory zo strany SARIO a inovatívne a technologicky orientovanej podpory zo strany CVTI SR. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 12. 11. 2013

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	.................................................